

**Трети март във Върнячка Баня**

**Автобусна програма 3 дни/ 2 нощувки**

**Цена: 127.50 евро / 249 лв.**

**Дата: 03.03.17**

**Цената включва:**

* **2 нощувки в хотел 3\* в курорта Върнячка Баня;**
* **2 закуски и 2 вечери в ресторанта към съответния хотел;**
* **Транспорт с комфортен автобус;**
* **Екскурзоводско обслужване;**

**Цената не включва:**

* **Доплащане за настаняване в единична стая – 20 евро;**
* Медицинска застраховка за 3 дни с покритие 5000 евро за лица на възраст до 65 г – 4 лв, за лица на възраст от 65 г до 70 г - 5 лв, за лица на възраст от 70 г до 75 г – 7 лв, за лица на възраст от 75 г до 80 г – 11 лв;
* **Допълнителна екскурзия до** Манастира Жича, Кралево и манастира Любостиня –
* **Разходи от личен характер;**

**Туристическа програма:**

**Първи ден: София – Върнячка Баня - 03.03.2017**

Отпътуване от Национален стадион „Васил Левски“ в 08:00 часа по маршрут София – Ниш – Крушевац - Върнячка баня (около 270 км). Пристигане във Върнячка баня - най-популярният спа курорт на Сърбия, в ранния следобед. Настаняване. Пешеходна разходка в курорта - Върнячката променада, Замъка на културата, столетния парк и термалните извори, старите сгради на Чайкиното възвишение, храмът на Рождението на Пресветата Богородица, моста на любовта на р. Върнячка. Свободно време. Вечеря. Нощувка.

**Втори ден: Върнячка Баня- 04.03.2017**

Закуска. Свободно време или туристическа програма по желание - екскурзия до **манастира Жича, Кралево и манастира Любостиня** (15 лв). Манастирът Жича, основан от първия сръбски крал Стефан през 1217 г., е първо седалище на Сръбската епископия и място на коронясване на сръбските владетели. **Кралево,** наричан „градът на кралете“, е културен, образователен и икономически център. **Манастирът Любостиня**, основан през XIX век, е прочут със степонипсите си, изобразяващи княз Лазар, княгиня Милица и техните синове в цял ръст, а името му на църковнославянски означава „място на любовта“. Завръщане във Върнячка баня. Вечеря. Нощувка.

**Трети Ден: Върнячка Баня – Крушевац – Ниш – София - 05.03.2017**

Закуска. 08:00 ч. - отпътуване за Крушевац.Пешеходна разходка в **Крушевац** –археологическия парк „Лазарев град“ със запазените останки от стените на средновековния град, църквата „Лазарица“, отбранителната кула и Националния музей, градския център с емблематичния паметник на Косовските герои. Отпътуване за Ниш. Пешеходна обиколка в центъра на града: площад „Крал Милан“, паметника на Александър Караджорджевич, Чаирската чешма, сградата на Кметството, построена за седалище на Народната банка, Нишката крепост, разположена край река Нишава, изградена през 1723 г. на мястото, на което се е намирало първото римско укрепление под името Наисус. Продължаване за България. Вечерта пристигане в София.

|  |  |
| --- | --- |
| **Вид настаняване** | **Цена на настаняване** |
| Цена за деца до 5г. в стая с двама възрастни | 65 евро / 128 лв. |
| Цена за деца от 6г. до 10 г. в стая с двама възрастни | 91 евро / 178 лв. |
| Цена за деца и младежи от 11г. до 18г. в стая с двама възрастни | 117 евро / 229 лв. |

***Цената на екскурзията е валидна при 35 души!  
При по-малък брой туристи се налага доплащане!***